ബെന്സീമ റയലില് 2023 വരെയുള്ള കരാറില് ഒപ്പുവെക്കും റയല് മാഡ്രിഡില് ബെന്സീമ ഒരു പുതിയ കരാര് ഉടന് ഒപ്പുവെക്കും. നേരത്തെ ലുക മോഡ്രിചിന്റെ കരാര് പുതുക്കിയ റയല് മാഡ്രിഡ് എത്രയും പെട്ടെന്ന് ബെന്സീമയുടെയും കരാര് പുതുക്കാന് ശ്രമിക്കുകയാണ്. 2023വരെയുള്ള കരാര് ആണ് താരത്തിന് റയല് വാഗ്ദാനം ചെയ്തിട്ടുള്ളത്. ഈ കരാര് ബെന്സീമ അംഗീകരിച്ചതായാണ് വാര്ത്തകള്. 33കാരനായ താരമാണ് ഇപ്പോള് റയല് മാഡ്രിഡിന്റെ ഏറ്റവും പ്രധാനപ്പെട്ട താരം. റയല് മാഡ്രിഡിനു വേണ്ടി ഏറ്റവും കൂടുതല് മത്സരങ്ങള് കളിച്ച വിദേശ താരമായ ബെന്സീമ ഇതുവരെ ക്ലബിനായി 530ല് അധികം മത്സരങ്ങള് കളിച്ചു കഴിഞ്ഞു. 2009ല് റയലില് എത്തിയ ബെന്സീമയുടെ റയലിലെ 13ആം സീസണാണിത്. റയലിന് വേണ്ടി 250ല് അധികം ഗോളുകള് നേടാനും ബെന്സീമയ്ക്ക് ഇതുവരെ ആയി. റയലിനൊപ്പം 4 ചാമ്ബ്യന്സ് ലീഗ് കിരീടം ഉള്പ്പെടെ 18 കിരീടങ്ങള് നേടാന് ബെന്സീമക്ക് ആയിട്ടുണ്ട്.